CELEX: 62012CN0594
Language: et
Date: 2012-12-19 00:00:00
Title: Kohtuasi C-594/12: Eelotsusetaotlus, mille on esitanud Verfassungsgerichtshof (Austria) 19. detsembril 2012 — Kärntner Landesregierung jt

16.3.2013   
            
            
               ET
            
            
               Euroopa Liidu Teataja
            
            
               C 79/7
            
         Eelotsusetaotlus, mille on esitanud Verfassungsgerichtshof (Austria) 19. detsembril 2012 — Kärntner Landesregierung jt
   (Kohtuasi C-594/12)
   2013/C 79/13
   Kohtumenetluse keel: saksa
   
      Eelotsusetaotluse esitanud kohus
   
   Verfassungsgerichtshof
   
      Põhikohtuasja pooled
   
   
      Taotluse esitajad: Kärntner Landesregierung, Michael Seitlinger, Christof Tschohl, Andreas Krisch, Albert Steinhauser, Jana Herwig, Sigrid Maurer, Erich Schweighofer, Hannes Tretter, Scheucher Rechtsanwalt GmbH, Maria Wittmann-Tiwald, Philipp Schmuck, Stefan Prochaska
   
      Teine menetluspool: Bundesregierung
   
      Eelotsuse küsimused
   
   1.   Liidu institutsioonide aktide kehtivuse kohta:
   
   Kas Euroopa Parlamendi ja nõukogu 15. märtsi 2006. aasta direktiivi 2006/24/EÜ (1) artiklid 3–9 on kooskõlas Euroopa Liidu põhiõiguste harta artiklitega 7, 8 ja 11?
   2.   Aluslepingute tõlgendamise kohta:
   
   
               2.1.
            
            
               Kas silmas pidades selgitusi põhiõiguste harta artikli 8 kohta, mis vastavalt põhiõiguste harta artikli 52 lõikele 7 koostati harta tõlgendamise juhendina ja mida Verfassungsgerichtshof peab asjakohaselt arvesse võtma, peab direktiivi 95/46/EÜ (2) ja määrust (EÜ) nr 45/2001 (3) riivete lubatavuse hindamisel arvesse võtma võrdväärselt tingimustega, mis on sätestatud põhiõiguste harta artikli 8 lõikes 2 ja artikli 52 lõikes 1?
            
         
               2.2.
            
            
               Milline on põhiõiguste harta artikli 52 lõike 3 viimases lauses nimetatud „liidu õiguse” ja andmekaitseõiguse valdkonna direktiivide omavaheline vahekord?
            
         
               2.3.
            
            
               Kas silmas pidades asjaolu, et direktiiv 95/46/EÜ ja määrus (EÜ) nr 45/2001 sisaldavad tingimusi ja piiranguid põhiõiguste harta andmekaitse põhiõiguse teostamiseks, tuleb põhiõiguste harta artikli 8 tõlgendamisel arvesse võtta hilisemast teisesest õigusest tulenevaid muudatusi?
            
         
               2.4.
            
            
               Kas põhiõiguste harta artikli 52 lõiget 4 silmas pidades on harta artiklis 53 sätestatud kõrgema kaitse taseme säilitamise tagajärg see, et piirid, mida harta seab teiseses õiguses kehtestatavatele lubatud piirangutele, peavad olema kitsamad?
            
         
               2.5.
            
            
               Kas silmas pidades põhiõiguste harta artikli 52 lõiget 3, preambuli viiendat lõiku ja selgitusi harta artikli 7 kohta, mille kohaselt vastavad artikliga 7 tagatud õigused EIÕK artiklis 8 tagatud õigustele, võivad Euroopa Inimõiguste Kohtu praktikast EIÕK artikli 8 kohta tuleneda suunised harta artikli 8 tõlgendamiseks, mis mõjutavad viimatinimetatud artikli tõlgendamist?
            
         
      (1)  Euroopa Parlamendi ja nõukogu 15. märtsi 2006. aasta direktiiv 2006/24/EÜ, mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ (ELT L 105, lk 54).
   
      (2)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355).
   
      (3)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, lk 1; ELT eriväljaanne 13/26, lk 102).